stanford-oval/wikipedia huggingface dataset:
Pirunnuijat
Luokittelu > Lajit

Suku sisältää vain kolme lajia:
Oplopanax elatus Nakai: Kotoisin Koreasta, Venäjän Primorjen aluepiirin eteläosista sekä Itä-Jilinistä. Kromosomiluku on 2n = 48.
Pirunnuija (Oplopanax horridus Miq.): Levinneisyysalue ulottuu Alaskasta Yhdysvaltain luoteisosiin sekä Kanadan Yläjärven saarille. Kromosomiluku on 2n = 48.
Oplopanax japonicus (Nakai) Nakai: Kotoisin Japanista.
Käyttö

Sukuun kuuluvaa pirunnuijaa (Oplopanax horridus) käytetään koristekasvina näyttävien hedelmiensä vuoksi.
Piirros pirunnuijasta (Oplopanax horridus)
Käännös suomeksi
Päivi Miettinen

Päivi Tuulikki Miettinen (o.s. Huuhtanen, s. 27. heinäkuuta 1979 Nurmijärvi) on aktiiviuransa päättänyt suomalainen kilpakävelijä. Seuratasolla hän edusti vuodesta 2001 lähtien Nurmijärven Yleisurheilua ja hänen valmentajanaan toimi koko hänen uransa ajan Taina Siekkinen. Kalevan kisoista Miettinen saavutti kaikkiaan seitsemän mitalia; 10 kilometrin kävelyssä kaksi pronssia vuosina 1999 sekä 2002 ja 20 kilometrin kävelyssä kaksi hopeaa vuosina 1999 ja 2000 sekä kolme pronssia vuosina 2002, 2003 sekä 2004. Lisäksi hän saavutti sisäratojen SM-kisoista 3 000 metrin kävelystä kaksi pronssia vuosina 2003 ja 2004. Virallisissa kilpailuissa Miettinen ei ole esiintynyt vuoden 2005 jälkeen.
Päivi Topinoja-Aranko

Päivi Marketta Topinoja-Aranko on suomalainen mainosalan yrittäjä, joka on ollut perustamassa Brand Sellers -mainostoimistoa 1989 ja Family Inc. -mainostoimistoa vuonna 2004. Hänet palkittiin vuonna 2012 Mainonnan monitaho -palkinnolla ja vuoden 2016 Vuoden Huiput -gaalassa elämäntyöstään Platinahuipulla.
Topinoja-Arangon ensimmäinen mainosalan työpaikka oli 1970-luvulla ulkolähettinä turkulaisessa mainostoimisto LSM:ssä, jossa hän yleni copywriteriksi. Hän suoritti mainoshoitajatutkinnon 1979.
Hän oli vuonna 1989 yksi Brand Sellers -mainostoimiston perustajista. Vuonna 1991 yritys myytiin kansainväliselle Omnicom Groupille, ja se toimii nykyisin nimellä DDB Helsinki Oy. Myyntisopimuksen mukaan Topinoja-Aranko jatkoi toimiston suunnittelujohtajana ja hallituksen puheenjohtajana, kunnes 2000-luvun puolivälissä perusti uuden yrityksen nimeltä Family Inc. Kesällä 2011 hän loukkaantui vakavasti ja vetäytyi 2012 Familyn pienomistajaksi ja hallituksen jäseneksi. Hän on osakkaana myös Helsinki Day Spassa ja toimii perustamassaan työelämän parantamiseen pyrkivässä Human@Work-yhteisössä sekä liikkeenjohdon konsulttien Hippocampus-verkostossa. Hän on tehnyt myös iskelmäsanoituksia.
Mainonnan monitaho -palkinnon 2012 perusteluissa todettiin:
Topinoja-Aranko on menestyksekkäällä urallaan lisännyt markkinointiviestintäalan arvostusta ja parantanut sen toimintaedellytyksiä. Hän on luottamustehtävissään myös valvonut alalla työskentelevien etuja.
Platinahuippua perusteli vuonna 2016 Topinoja-Arangon työtoveri ja ystävä Kirsi Saloranta:
Hän on ideoissa ehtymätön. Mikä tahansa pieni irtoheitto ei riitä, vaan hän haastaa itseään ja muita ajattelemaan isosti. Hakemaan suurempaa merkitystä, pidempää vaikutusta. Päivi on rohkea johtaja, ei pelkää tehdä nopeita päätöksiä ja ottaa isoja askelia.
Puhekela

Bassokaiuttimen puhekela.
Puhekela on kaiutinelementissä vaikuttava sähkömagneettinen osa, jota ohjataan vahvistimen tuottamalla vaihtovirralla. Kaiutin on varustettu kestomagneetilla. Puhekela liikkuu kelaan viedyn virran mukaisesti kestomagneetin sisällä, toimien sähkömagneettina. Puhekela on kiinnitetty suoraan kaiutinelementin kartioon ja tuottaa näin elementin fyysisen liikkeen.
Rakenteeltaan yhdistelmä on solenoidi, jonka liike on edestakaista liikepoikkeaman rajoissa. Kaiuttimen käyttötarkoituksesta riippuen puhekelan paino, tehonkesto, resistanssi / impedanssi, pituus ja halkaisija mitoitetaan haluttuun arvoon. Puhekela on aina kompromissi ja vaikuttaa kaiuttimien sähköisten arvojen lisäksi myös mekaanisiin arvoihin. Yksinään puhekela onkin vain korkeiden taajuuksien läpäisyä (6 dB / oktaavi) jarruttava kela.
Koska kela on luonteeltaan induktiivinen ei kuorma (impedanssi) ole arvona vakio vaan voimakkaasti sidoksissa
taajuuden funktioon.
Lisäksi kotelotyyppi vaikuttaa voimakkaasti kokonaisuuden impedanssivasteeseen ja siten myös tehonkestoon.
Puhekela on yleensä valmistettu kiertämällä eristettyä kupari- tai alumiinilankaa lasikuitu- tai komposiittiputken ympäri. 
Rakenne voi kuitenkin olla peräkkäinen tai päällekkäinen. Putki voidaan myös kiertää molemmilta puolilta.selvennä
Kaksoispuhekelassa lankakierrostuksia on kaksi erillistä saman putken ympärillä, sellaisissa kaiutin elementeissä on yleensä 4 liitintä ja puhekelat voidaan kytkeä sarjaan tai rinnan.
Yleensä tärkein kompromissi puhekelan suunnitteluvaiheessa on tehonkeston, herkkyyden ja painon suhde. Keskeistä puhekelan suunnittelussa on sähkövirran tuottaman lämmön siirtäminen pois puhekelasta.
Tärkeimmät syyt ovat tehonkesto ja sähköisten ominaisuuksien mahdollisimman pieni muuttuminen puhekelan ja magneetin
lämmetessä. Puhekelaa voidaan myös jäähdyttää sopivilla ilmaraoilla, lisämassalla tai jopa öljyllä.
Dynaamisen kaiuttimen kehittyminen viimeisen sadan vuoden aikana perustuu suurimmaksi osaksi puhekelan materiaalien kehittymiseen ja paremmin toimiviin mallinnuksiin.
Puhekelaa valmistaessa tulee huomioida: DC-resistanssi, induktanssi, paino, pituus, halkaisija, materiaalit, jäähdytystarve, rakenteen tiiviys, ilmaraon suuruus, magneettikentän teho, muoto ja langan paksuus.
Aiheesta muualla

http://www.ljudia.fi/auto-s82121/kaiuttimet-s82122/bassot-c78201/selenium-extreme-c15-15sw15a-p364502/
Päivi Luostarinen

Päivi Luostarinen vuonna 2018.
Päivi Maria Luostarinen (o.s. Sipilä; s. 13. tammikuuta 1955 Jalasjärvi) on suomalainen diplomaatti. Hän on työskennellyt ulkoministeriön palveluksessa vuodesta 1981. Luostarinen toimi Suomen suurlähettiläänä Suomen Lontoon-suurlähetystössä 2015–2019.
Luostarinen suoritti oikeustieteellisen tutkinnon Helsingin yliopistossa 1980 ja ulkoasiainministeriön diplomaattikurssin 1981. Luostarinen siirtyi Lontooseen Suomen Berliinin-suurlähettilään tehtävästä, jossa hän toimi vuodesta 2011. Sitä ennen hän oli ulkoministeriön Eurooppa-osaston osastopäällikkö 2008–2011. Luostarinen on toiminut ulkoministeriössä useissa tehtävissä oikeudellisella, poliittisella, hallinnollisella ja kauppapoliittisella osastolla, EU-sihteeristössä sekä ulkoministeriön Amerikan ja Aasian osaston päällikkönä. Lisäksi hän on palvellut Suomen pysyvässä edustustossa YK:ssa New Yorkissa 2006–2007 sekä Suomen pysyvässä EU-edustustossa Brysselissä. Luostarinen oli myös komissaari Erkki Liikasen kabinetin jäsenenä Euroopan komissiossa Brysselissä 1995–1996.
Päivi Tommola

| Mitalit> Maa:   Suomi.Naisten pyöräsuunnistus.MM-kilpailut  | Mitalit> Maa:   Suomi.Naisten pyöräsuunnistus.MM-kilpailut  | Mitalit> Maa:   Suomi.Naisten pyöräsuunnistus.MM-kilpailut  | Maa:   Suomi> Naisten pyöräsuunnistus. |
| --- | --- | --- | --- |
|  Kultaa | Fontainebleau 2002 | pitkä matka |  |
|  Kultaa | Fontainebleau 2002 | viesti |  |
|  Kultaa | Ballarat 2004 | viesti |  |
|  Kultaa | Banska Bystrica 2005 | pitkä matka |  |
|  Kultaa | Nové Město na Moravě 2007 | viesti |  |
|  Hopeaa | Ballarat 2004 | pitkä matka |  |
|  Hopeaa | Joensuu 2006 | viesti |  |
|  Pronssia | Ostroda 2008 | keskimatka |  |
| EM-kilpailut  | EM-kilpailut  | EM-kilpailut  |  |
|  Kultaa | Varsova 2006 | viesti |  |
|  Kultaa | Castelfiorentino 2007 | keskimatka |  |
|  Kultaa | Castelfiorentino 2007 | pitkä matka |  |
Päivi Tommola (s. 21. marraskuuta 1971) on suomalainen pyöräsuunnistaja ja moninkertainen maailmanmestari. Hän edustaa Lahden Suunnistajat –37.
Tommola on voittanut kaksi henkilökohtaista MM-kultaa pitkältä matkalta ja kolme viestikultaa. Kaiken kaikkiaan hän on voittanut kahdeksan MM-mitalia ja kolme EM-mitalia.
Pyöräsuunnistuksen lisäksi Tommola on menestynyt pyöräilyssä. Vuonna 2002 hän voitti cyclocrossin Suomen mestaruuden.
Puhekupla

Tavallinen puhekupla, ajatuskupla, huutamista kuvaava puhekupla.
Puhekupla on sarjakuvissa ja animaatioissa tai muussa äänettömässä mediassa visuaalinen ilmaisu ihmisen tai muun olennon puheelle. Muut äänet ilmaistaan visuaalisesti ilman puhekuplia. Puhekupla on yleensä valkoinen soikio tai suorakaide, jonka sisällä on puhe tekstinä. Siihen kuuluu tavallisesti sakara, joka osoittaa puhujan suuta kohti.
Puhekuplan reunat voivat ilmaista visuaalisesti myös puhujan tunnetilaa tai äänensävyä. Esimerkiksi katkoviivalla kuvatun puhekuplan reuna ilmaisee kuiskaamista. Tunnetilaa ja äänensävyä voidaan kuvata puhekuplaan sijoitetuin symbolein, esimerkiksi nuotit kuvaavat viheltämistä tai laulamista. Tavallisesta poikkeava puhekuplien tekstityyppi voi kuvata tunnetilaa tai vierasta kieltä; tätä käytetään runsaasti esimerkiksi Asterix-sarjakuvissa.
Historia

Jo 1200-luvulla esiintyi ihmisillä kuvissa puhumista ilmaisevia nimiöitä. Keskiajan käsikirjoituksissa puhekuplia eli fylaktereita esiintyy runsaasti. Puhekupla on konkreettinen, kuin pitkä liina tai viiri, joka alkaa puhujan suun tienoilta ja sisältää hänen sanomansa. Atsteekkien taiteessa esiintyy henkilöhahmoihin liittyvä puhumista tarkoittava merkki, joka tarkoittaa, että merkin osoittama henkilö on äänessä. Se ei kuitenkaan kerro, mitä hänellä on mielessään.
Tunnistettavat ”puhekuplat” syntyivät varsinaisesti 1600-luvulla. Sarjakuvateollisuuden kehittyessä 1900-luvulla puhekuplat eri kulttuureissa yhtenäistyivät. [lähde? ]
Päivi Murphy

Päivi Murphy on suomalainen entinen maajoukkuekoripalloilija. Suomessa hänen joukkueitaan olivat Turun Riento ja Namika. Ruotsissa hän pelasi lyhyen aikaa ammattilaisena ykkösdivisioonassa Solnassa. Päivi Murphy on Suomen koripallomaajoukkueessa pelaavien Erik Murphyn ja Alex Murphyn äiti. Perheessä on myös kolmas poika Tomas. Poikien isä Jay Murphy on entinen NBA-pelaaja.
Pétur Pétursson

| 0 | 1 | 2 |
| --- | --- | --- |

Henkilötiedot
Koko nimi: Pétur Gudlaugur Pétursson
Syntymäaika: 27. kesäkuuta 1959 (ikä 65)
Syntymäpaikka: Islanti 
Pelipaikka: hyökkääjä
Pétur Gudlaugur Pétursson  (s. 27. kesäkuuta 1959) on entinen jalkapalloilija. Uransa aikana hän pelasi Islannin maajoukkueessa 41 peliä ja teki niissä 11 maalia. Hän on myös toiminut Islannin maajoukkueen apuvalmentajana.
Riebeeckosaurus

| Riebeeckosaurus |
| --- | --- |

 Permikausi Capitan-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Kladi::  †Tapinocephalia
Heimo::  †Tapinocephalidae
Suku::  †Riebeeckosaurus  Boonstra, 1952
Kaksiosainen nimi
 † Riebeeckosaurus longirostris  Boonstra, 1952 
Infobox OKNimi-testi OK: 
Riebeeckosaurus (nimen merkitys: ”Riebeeckin lisko”) on sukupuuttoon kuollut Dinocephalia-alalahkoon kuuluva terapsidisuku. Se eli permikaudella, ja oli keskikokoinen kasvinsyöjä. Sukuun luetaan yksi laji, Riebeeckosaurus longirostris.
Riebeeckosaurus kuuluu heimoon Tapinocephalidae. Tämän suvun erityispiirteisiin kuuluu pitkä ja kapea kuono. Sen kallon pituus on noin 45 cm ja kokonaispituus todennäköisesti noin 2,5 metriä. Eläimen painoksi on arvioitu noin 500 kg. Riebeeckosaurus tunnetaan kahdesta fossiilisesta kallosta, jotka on löydetty Karoosta, Etelä-Afrikasta.
Pétur Gunnarsson

Pétur Gunnarsson (s. 15. kesäkuuta 1947 Reykjavík) on islantilainen kirjailija.
Pétur Gunnarsson on opiskellut kirjallisuutta Université d'Aix-Marseille -yliopistossa, jossa hän suoritti maisterin tutkinnon filosofiasta. Hän on kirjoittanut muun muassa näytelmiä, lyriikkaa ja laulujen sanoituksia. Pétur teki myös käsikirjoituksen Halldór Laxnessin elämästä kertovaan dokumenttiin.
Pétur Gunnarsson on elokuvaohjaaja Dagur Kárin isä.[lähde? ]
Prairie Wind

| Prairie Wind Neil Young |
| --- | --- | --- |

Studioalbumin tiedot
 Äänitetty : Maaliskuu 2005
 Julkaistu: 27. lokakuuta 2005
 Tuottaja(t): Neil Young, Ben Keith
 Tyylilaji: Country rock, folk rock,
 Kesto: 52.05
 Levy-yhtiö: Reprise
Neil Youngin muut julkaisut
| Greendale 2003 | Prairie Wind 2005 | Living with War 2006 |
Prairie Wind on Neil Youngin 28. studioalbumi vuodelta 2005.
Kappaleet

Kaikki kappaleet kirjoittanut Neil Young.
The Painter – 4.36
No Wonder – 5.45
Falling Off the Face of the Earth – 3.35
Far from Home – 3.47
It's a Dream – 6.31
Prairie Wind – 7.34
Here for You – 4.32
This Old Guitar – 5.32
He Was the King – 6.08
When God Made Me – 4.05
Kokoonpano

Neil Young – akustinen kitara, sähkökitara, huuliharppu, piano, laulu
Ben Keith – dobro, pedal steel, slide-kitara
Spooner Oldham – piano, Hammond-urut, Wurlitzer-sähköpiano
Rick Rosas – basso
Karl Himmel – rummut, lyömäsoittimet
Chad Cromwell – rummut, lyömäsoittimet
Grant Boatwright – akustinenkitara, taustalaulu
Clinton Gregory – viulu kappaleessa "No Wonder"
Wayne Jackson – käyrätorvi
Thomas McGinley – käyrätorvi
Emmylou Harris – special guest vocalist
Pegi Young – taustalaulu
Diana Dewitt – taustalaulu
Anthony Crawford – taustalaulu
Gary Pigg – taustalaulu
Curtis Wright – taustalaulu
Arviot

Allmusic:
Robert Christgau: A–
Aiheesta muualla

Prairie Wind discogs.com -sivustolla
Prinsessa Ruusunen (vuoden 1949 elokuva)

| Prinsessa Ruusunen |
| --- | --- |
 Elokuvan juliste.
Ohjaaja:  Edvin Laine
Käsikirjoittaja:  Toivo Kauppinen
Perustuu:  Jakob ja Wilhelm Grimmin satuun ”Dornröschen”, 1812 ja  Sakari Topeliuksen näytelmään ”Prinsessa Ruusunen” (Trollsländan, 1870) kokoelmassa Lukemista lapsille 6, 1893, suom. Aatto Suppanen, runot E. Tamminen ja O. Berg.
Tuottaja:  T. J. Särkkä
Säveltäjä:  Erkki Melartin Heikki Aaltoila
Kuvaaja:  Kalle Peronkoski
Leikkaaja:  Armas Vallasvuo
Tuotantosuunnittelija:  Leo Lehto Karl Fager
Pukusuunnittelija:  Fiinu Autio
Lavastaja:  Karl Fager
Koreografi:  Airi Säilä
Pääosat:  Aarne Laine Tuula Usva Mirjam Novero Annika Sipilä Martti Katajisto Siiri Angerkoski
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Levittäjä:  Suomen Filmiteollisuus Yleisradio Europa Vision Finnkino VLMedia Freja-Film
Ensi-ilta:  1949
Kesto:  99 min
Alkuperäiskieli:  Suomi
Aiheesta muualla
IMDb
Elonet
Infobox OKNimi-testi OK: 
Prinsessa Ruusunen on Edvin Laineen vuonna 1949 ohjaama elokuva.
Elokuva pohjautuu vanhaan kansansatuun ja Sakari Topeliuksen näytelmään. Spektaakkelin nimiosaa esittää Tuula Usva. Kuningasta esittävä Aarne Laine on ohjaajan veli, kuningatar ohjaajan vaimo Mirjam Novero.
Leo Lehto voitti elokuvan lavastuksesta vuonna 1949 parhaan lavastuksen Jussi-palkinnon.
Näyttelijät

| 0 | 1 | 2 |
| --- | --- | --- |
|  Aarne Laine  | … |  kuningas   |
|  Mirjam Novero  | … |  kuningatar   |
|  Pikku-Annika  | … |  prinsessa Ruusunen 5-vuotiaana   |
|  Tuula Usva  | … |  prinsessa Ruusunen 15-vuotiaana   |
|  Martti Katajisto  | … |  Prinssi Florestan   |
|  Siiri Angerkoski  | … |  Kunigunda, valtioneuvoksetar   |
|  Jalmari Rinne  | … |  hovimarsalkka   |
|  Tarmo Manni  | … |  kamariherra   |
|  Uuno Montonen  | … |  mestarikokki   |
|  Kalle Viherpuu  | … |  ylimmäinen juomanlaskija   |
|  Birger Kortman  | … |  Sam   |
|  Hilja Jorma  | … |  hovirouva   |
|  Aku Korhonen  | … |  mestaritonttu   |
|  Arvo Lehesmaa  | … |  suutari   |
|  Irja Kuusla  | … |  suutarin vaimo   |
|  Joel Asikainen  | … |  räätäli   |
|  Litja Ilmari  | … |  räätälin vaimo   |
|  Mauri Jaakkola  | … |  kattilanpaikkaaja   |
|  Irja Viherpuu  | … |  kattilanpaikkaajan vaimo   |
|  Kaarlo Wilska  | … |  oppinut   |
|  Otto Noro  | … |  verkonkutoja   |
|  Elsa Turakainen  | … |  Kehrääjä-Liisa   |
|  Ritva Waltari  | … |  Sanna 5-vuotiaana   |
|  Olga Tainio  | … |  Leena-muori   |
|  Laina Laine  | … |  Sanna 105-vuotiaana   |
|  Rauha Rentola  | … |  Barbro   |
|  Ritva-Leena  | … |  Dorina   |
|  Eeva-Kaarina Volanen  | … |  Valotar, hyvä haltijatar   |
|  Enni Rekola  | … |  Tuonetar   |
|  Rauha Puntti  | … |  Kuutar   |
|  Trina Taipale  | … |  Tähdetär   |
|  Maija-Liisa Ilmari  | … |  Päivätär   |
|  Birgit Kinnunen  | … |  Sulotar   |
|  Leena Häkinen  | … |  Koitar   |
|  Veikko Uusimäki  | … |  airut   |
|  Eeva Maaria Aro  | … |  Prinsessa Ruusunen vauvana   |
|  Eeva-Liisa Peronkoski  | … |  pikkutyttö   |
|  Sirkka Angerkoski  | … |  hovineito   |
|  Leo Ahonen  | … |  Pan   |
|  Sirkka Hirvonen  | … |  Leukoija   |
|  Pirkko Raitio  | … |  lapsenhoitaja   |
|  Yrjö Aho  | … |  kokkipoika   |
Ragnarök (sarjakuva)

Ragnarök  on Myung-Jin Leen luoma manhwa-sarja, jonka tarina pohjautuu skandinaaviseen samannimiseen maailmanloppuun. Suomeksi sarjaa on käännetty 10 osaa ja julkaisijana on toiminut Punainen Jättiläinen. Ragnarök ("Jumalan hämärä") kertoo Chaos-nimisestä soturimiehestä ja hänen ystävistään Iris Irinestä, Fenris Fenririksestä ja Lokista. Ragnarok Online -peli pohjautuu tähän sarjakuvaan.
Aiheesta muualla

Anime News Networkin esittely sarjasta (englanniksi)
Päivi Lujala

Päivi Lujala on Oulun yliopiston maantieteen professori, joka on erikoistunut ihmismaantieteeseen ja taloustieteeseen. Hänen tutkimuskohteenaan on luonnonvarojen hallinta globaalissa etelässä sekä sopeutuminen ilmastonmuutokseen liittyviin luonnonriskeihin. Hän on valmistunut vuonna 2002  Helsingin yliopistosta maantieteiden kandidaatiksi ja kauppatieteiden maisteriksi Helsingin kauppakorkeakoulusta. Lujala väitteli taloustieteestä tohtoriksi Norjan teknis-luonnontieteellisestä yliopistosta vuonna 2008. Hän toimi Norjan teknis-luonnontieteellisestä yliopistossa vuosina 2011-2018 apulaisprofessorina ja professorina.  Oulun yliopistossa hän on toiminut professorina vuodesta 2017 alkaen. Lisäksi hän on toiminut dosenttina Norjan kauppakorkeakoulussa Bergenissä vuosina 2022-2023. Lujala on Pohjois-Suomen maantieteellisen seuran puheenjohtaja.
Aiheesta muualla

Päivi Lujala (kotisivut)
Laura Siragusa, Five minutes with... Päivi Lujala
Pêro da Covilhã

Vasco da Gaman, Pêro da Covilhãn ja Afonso de Paivan matkat
Pêro da Covilhã
Pêro da Covilhã  (käytössä myös nimimuodot Pedro de Covilham ja  Covilhão, 1460–1526) oli portugalilainen diplomaatti ja tutkimusmatkailija. Hänet lähetettiin Lähi-itään etsimään kanelia ja muita arvokkaita mausteita. Retkikunta lähti liikkeelle 1487. Hän kulki Napolin ja Aleksandrian kautta Kairoon, jatkoi sieltä arabien kanssa Suakiniin ja Adeniin sieltä monsuunituulten mukana Intiaan, palasi Punaiselle merelle ja Kairoon ja jatkoi sieltä Afrikan itärannikkoa etelään aina Sofalaan  asti. 1492–1493 hänen karavaaninsa saapui Abessiniaan, jossa hän vietti loppuelämänsä.
Prince of Persia (vuoden 1989 videopeli)

| Prince of Persia |
| --- | --- |

Kehittäjä:  Brøderbund käännökset Domark (Amiga, Master System, Game Gear & Genesis) Arsys Software (NEC PC-9801 & SNES) Riverhillsoft (X68000, Sega CD & PC Engine) MotiveTime (Nintendo Entertainment System) Virgin Games (Game Boy) 
Julkaisija:  Brøderbund Software käännökset Riverhillsoft (X68000 & TurboGrafx-16) Konami (SNES) Ubisoft (iOS, XBLA & Virtual Console) 
Jakelija:  Nintendo eShop ja App Store
Suunnittelija:  Jordan Mechner
Säveltäjä:  Francis Mechner (musiikki) Tom Rettig (äänet) Mark Cooksey (NES) Tommy Tallarico (Game Boy)
Pelisarja:  Prince of Persia
Julkaistu:   3. lokakuuta 1989 Apple II NA 3. lokakuuta 1989JP heinäkuu 1990EU syyskuu 1990NEC PC-9801 heinäkuu 1990MS-DOS syyskuu 1990Amiga lokakuu 1990Atari ST maaliskuu 1991Sharp X68000 30. huhtikuuta 1991Amstrad CPC heinäkuu 1991SAM Coupé elokuu 1991PC Engine 8. marraskuuta 1991Game Boy tammikuu 1992FM Towns kesäkuu 1992Sega Master System heinäkuu 1992SNESJP 3. heinäkuuta 1992NA 1. marraskuuta 1992EU 1. marraskuuta 1992Sega CD lokakuu 1992NES 2. marraskuuta 1992Macintosh joulukuu 1992Game Gear tammikuu 1993Sega Mega Drive helmikuu 1994Game Boy Color 15. huhtikuuta 1999iOS Retro 28. toukokuuta 2010 Classic 19. joulukuuta 2011 Virtual Console Wii 19. tammikuuta 2012 (SNES) Nintendo 3DS 19. tammikuuta 2012 (GBC) 
Lajityyppi:  tasohyppely
Pelimuoto:  yksinpeli
Ikäluokitus:  PEGI: 7
Alusta:  Amiga, Amstrad CPC, Apple II, Atari ST, FM Towns, Game Boy, Game Boy Color, iOS, Macintosh, MS-DOS, NEC PC-9801, NES, PC Engine, Sharp X68000, Sega CD, Sega Game Gear, Sega Master System, Sega Mega Drive, SNES
Jakelumuoto:  levyke, pelimoduuli
Lisää peliartikkeleitaVideopelien teemasivulla
Infobox OK   : 
Prince of Persia on Brøderbund Softwaren vuonna 1989 julkaisema videopeli. Pelin on kehittänyt Jordan Mechner Apple II-alustalle.
Peli on julkaistu myöhemmin useille alustoille ja sille on tehty useita jatko-osia.
Pelin alkuperäiset lähdekoodit löytyivät pitkän ajan jälkeen ja ne on julkaistu GitHub-palvelussa.
Pelikuvaa pelin MS-DOS versiosta.
Vastaanotto

Pelin Amiga-versio on saanut CU Amiga -lehden arvostelussa arvosanaksi 94%.
Aiheesta muualla

Prince of Persia MobyGamesissa (englanniksi)
Prince of Persia Hall of Light -sivustolla (englanniksi)
Pieni-Vahvanen (Karstula)

| Pieni-Vahvanen |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°48′13″N, 24°30′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.673.1.044
Mittaustietoja
Pinnankorkeus:  192,1 m  
Pituus:  160 m  
Leveys:  90 m  
Rantaviiva:  0,446 km  
Pinta-ala:  1,281 ha  
Saaria:  ei saaria 
 fiPieni-Vahvanen 
Pieni-Vahvanen  on Keski-Suomessa Karstulassa  Aution lähellä sijaitseva lampi.
Maantietoa

Lampi on 160 metriä pitkä, 90 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Lammen vedenpinnan korkeus on 192,1 metriä mpy.
Pienjärvi (Viitasaari, Paloranta)

| Pienjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°12′55″N, 25°49′44″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskuoja:  oja Huutpuroon 
Järvinumero:  14.472.1.010
Mittaustietoja
Pinnankorkeus:  132,1 m  
Pituus:  350 m  
Leveys:  140 m  
Rantaviiva:  0,754 km  
Pinta-ala:  2,576 ha  
Tilavuus:  0.000045 km³ 
Keskisyvyys:  1,74 m  
Suurin syvyys:  2 m  
Saaria:  ei saaria 
 fiPienjärvi 
Pienjärvi  on Keski-Suomessa Viitasaarella  Palorannan lähellä sijaitseva järvi.
Maantietoa

Järvi on 350 metriä pitkä, 140 metriä leveä, ja sen pinta-ala on 2,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 44 900 kuutiometriä. Sen keskisyvyys on 1,7 metriä ja suurin syvyys on 2,0 metriä. Sen rantaviivan pituus on 750 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) se kuuluu. Järven vedenpinnan korkeus on 132,1 metriä mpy.
Philippe d’Orléans

Pariisin kreivi Philippe d’Orléans n. 1880
Louis Philippe Albert d’Orléans, Pariisin kreivi (24. elokuuta 1838 Pariisi – 8. syyskuuta 1894 Stow House, Twickenham, Middlesex, Iso-Britannia) oli Ranskan kuninkaan Ludvig Filipin pojanpoika ja tämän kuoltua vuodesta 1850 Orléans-suvun päämies sekä orleanistien tukema kruununtavoittelija. Bourbonien suvun päähaaran sammuttua vuonna 1883 myös pääosa legitimisteistä siirtyi tukemaan häntä.